kurumikz/Cleaned-Kazakh-Wikipedia huggingface dataset:
Каменское газ-конденсат кен орны

Каменское газ-конденсат кен орны — Каспий маңы ойпатының солтүстігіндегі кен орны. 1986 жылы ашылған. Географиялық орны Батыс Қазақстан облысында, Орал қаласының батысында 75 км жерде орналасқан. Геологиялық құрылымы Кен орны төменгі қазан жікқабаты бөлігінің калинов свитасының карбонатты таужыныстарындағы тұзаралық қатқабаттан (156-180 м) орын алған. Өнімділік ендікке жуық лықсыма арқылы шығыс және батыс бөліктерге бөлінген орталық блоктың аумағында анықталған. Шығыс бөлігінде қатқабат амплитудасы 800 м-дей, дөңі -2300 м-де білінген антиклин қатпар түзеді. Қатпардың переклині өзінің батыс бөлігінде жарылым арқылы толықтай тілінген, ал шығыс бөлігінде ішінара ғана бөлінген. Батыс бөлікте қатқабат солтүстік шығыстан оңтүстік-батысқа қарай -2800 м-лік белгіден -3800 м-лік белгіге дейін моноклин түрде құлдилайды. Газ кенорнының құрамында шағын мөлшерде конденсат бар. Жатыс сипаты Жатындары қойнауқаттық күмбезді және қойнауқаттық, тектоникалық тұрғыдан қалқаланған. Жатынның ең биік нүктесі 2662 м тереңдікте. Өнімділіктің төменгі шегі -3050 м-лік белгі сынамалау арқылы дәлелденген. Газ-су жапсары -3100 м-лік белгіде. Жатынның анықталған биіктігі 530 м-ге тең. Өнімді шөгінділер төменгі бөлікте сазды, құмды-сазды, жарықшақты, әктасты таужыныстардан құралған, ал жоғарғы бөлігінде (қиманың 80%) әктастар мен доломиттерден тұрады. Қазан жікқабатының тұзды қатқабаты жапқыш рөлін атқарады. Бұрғыланған ұңғымалар бойынша қатқабаттағы жинауыштар үлесі 5%-75%-ға дейін ауытқиды. Кеуекті, кеуекті-жарықшақты типтердегі жинауыштар көбінесе доломиттермен байланысты. Тығыздығы, құрамы Кеуектілік мелшері 5,7—12,6%, өтімділігі 156 мкм 2 . -2700 м-лік деңгей үшін бастапқы қойнауқаттық қысым 45,4 МПа-га, температура 78°С-қа тең. Газдың бастапқы шығымдары 6,4-1280 мың м 3 /тәулікке дейінгі шаманы құрады. Газдағы конденсаттың орташа мөлшері 40 г/м 3 , тығыздығы 760-790 кг/м 3 . Қойнауқаттық газ 87% метаннан, 1,2% этаннан, 0,6-0,8% пропаннан, 19-0,28% бутаннан, 0,93-1,63% күкіртсутегіден, 4,4-5,7% көмірсутегі диоксидінен, 2,3-5,2% азоттан (мол.%) тұрады. Кенорын игерілуде.
Сәуле Бисенова

Сәуле Бисенова-1951 жылы Атырау қаласында туған. 1975 жылы Қазақ политехникалық институтын бітірген. 1975-1976 жылдары — «Қазмұнай ҚЗЖИ» институты техникалық бөлімінің инженерің 1976-2002 жылдары — «Атыраумұнай газгеология» акционерлік қоғамында геолог, аға геолог, жетекші геолог, «Санако» ЖШС-да бас геолог. 2002-2004 жылдары — «Экогеомұнай газ» ЖШС-де бас геолог. 2004 жылдан «Каспиймұнай » акционерлік қоғамында аға геолог. «құрмет белгісі» орденімен және «Ерен еңбегі үшін» медалімен марапатталған. Дереккөздер
Бозбас Битанов

Бозбас Битанов (1889, Атырау облысы-1981, Атырау облысы) - мұнайшы. Өмірбаяны * 1930-1960 жылдары — «Ембімұнай» бірлестігі бұрғылау кеңсесінде Ескене, Байшонас, Тентексор, Қарсақ барлау алаңдарында жұмысшы, бұрғышының көмекшісі, бұрғышы. Марапаттары * Еңбек қызыл Ту ордені * медальдар. Дереккөздер
Гетти мұражайы

Гетти мұражайы (J. Pаul Getty Museum) ─ Колифорниядағы ең ірі мұражай. 1954 жылы негізі қаланған. Мұражай негізін өмірінің соңына дейін әлемнің ең ірі байларының бірі болған мұнай магнаты Дж. Пол Гетти (1892-1976) қалаған. 1997 жылдың желтоқсан айынан бастап Лос-Анджелесте, қазіргі Гетти орталығының ғимаратында орналасқан, оның құрылысына 1,2 млн доллар қаражат кеткен. Архитекторы – Ричард Мейер.Қазіргі директоры – Майкл Бренд. Дереккөздер
Каменистое (Тастақты) мұнай кен орны

Каменистое (Тастақты) мұнай кен орны — Оңтүстік Маңғыстау ойысының Өзен-Жетібай антиклин өңіріндегі мұнай кен орны. Іздестіру бұрғылауына дайындық 1976-1985 жылдары жүргізіліп, кен орны 1986 жылы ашылған. Географиялық орны Маңғыстау облысында, Жетібай кен орнына жақын орналасқан. Геологиялық құрылымы Кен сыйыстырушы көтерілім триас шөгінділері арқылы солтүстігінен, оңтүстігінен және шығысынан тектоникалық жарылымдармен шектелген және бәрі де жарылымдар арқылы тоғысқан төрт дербес күмбезбен күрделіленген құрылым болып табылады. Құрылым ендікке жуық бағытта жайғасқан. Мұнай жатыны литологиялық құрамы жағынан жанартау материалдарының қоспаларын кіріктіретін құмтастардан, алевриттерден құралған, жоғарғы триастың табанынан орын алған. Тұтқышының типі жағынан жатын қойнауқаттық, литологиялық және тектоникалық тұрғыдан қалқаланған. Жинауышы кеуекті, ашық кеуектілігі 14%, өтімділігі 1,011 мкм 2 . Қалыңдығы 70-90 м-ге дейінгі сазды таужыныстар жапқыш қызметін атқарады. Жатыс сипаты, қанығуы Жатынның мұнайлы бөлігінің биіктігі 149 м, қиманың өнімді бөлігінің жалпы қалыңдығы 10,2 м, тиімдісі 6 м, мұнайға қаныққаны 3,0 м, бастапқы қойнауқаттық қысым 33 МПа, температурасы 122 ° С. 12 мм-лік штуцерде мұнайдың шығымы 14 м 3 /тәу болды, қойнауқат мұнайының мұнайға қаныққандығы 100 м 3 /т. Тығыздығы, құрамы Мұнайдың тығыздығы 859 кг/м 3 , құрамы жөнінен аз күкіртті (0,2%), мол парафинді (25,6%). Асфальтендер мен силикагелдік шайырлардың жиынтық мөлшері 5,5%-дан аспайды. Гидрокарбонатты-натрийлі типті қойнауқат суының тығыздығы 1012 кг/м 3 , минералдылығы 23,6 г/л. Суда йод, ион, бром бар. Кен орны барлануда.
Пётр Сергеевич Беллиник

Пётр Сергеевич Беллиник (14.10.1906, Ахтырка - 14.10.1998, Киев) – украиналық опера әншісі (лирикалық тенор), КСРО халық әртісі (1954). Өмірбаяны * Петр Белинник 1906 жылы 14 қазанда Харьков губерниясының Ахтырка қаласында дүниеге келген. * 1933-1936 жылдары Харьков консерваториясында (Р.С. Вайна ән сыныбында) оқиды. * 1936-1940 жылдары Үлкен театрдың солисті болып қызмет етеді. * 1941-1942 жылдары Харьков опера және балет театрының * 1942 жылдан бастап Киев опера және балет театрының солисті болады. * Опералық партиялардан басқа орыс және украин халық әндерін орындаған. * Киевтегі Байков зиратында жерленген. Марапаттары * Ленин(1951) * Еңбек Қызыл Ту (1960) ордендерімен марапатталған. Дереккөздер
Виктор Робертович Цой

Ви́ктор Ро́бертович Цой (21 маусым 1962 жыл, Ленинград, КСРО—15 тамыз 1990 жыл, 35-ші км Слока—Талси шоссесі, Латвия) – кеңестік рок-музыкант, әнші, сазгер, «Кино» тобының жетекшісі. Өмірбаяны Виктор Цой 1962 жылы 21 маусымда Ленинградтың Мәскеу ауданында туған. Анасы – Валентина Васильевна Цой, денешынықтыру пәнінің мұғалімі (1937 жылы 8 қаңтар – 2009 жылы 28 қараша) және әкесі ─ Роберт Максимович Цой, инженер. Отбасындағы жалғыз ұл. 1974-1977 жылдары көркем орта мектебіне барады. Осында Максим Пашков басқарған «Палата №6» тобы құрылған болатын. Жас кезінде Михаил Боярский мен Владимер Высоцкийдің жанкүйері болады, кейінірек Брюс Лидің бейнесіне еліктей бастады. Өнері 1970 жылдың аяғы мен 1980 жылдардың басында әуесқой «Пилигрим» тобындағы Алексей Рыбин мен «Палата №6» тобының бас-гитарашысы Виктор Цой тығыз қарым-қатынаста болады. 1981 жылы Виктор Цой, Алексей Рыбин және Олег Валинский «Гарин және Гиперболоиды» тобын құрды. Бұл топ сол жылы күзде Ленинград рок-тобының мүшелігіне кірді. Валинский әскер қатарына кеткеннен кейін топ өзінің атын «Кино» деп өзгертеді. Виктор «Игла», «Конец каникул», «Асса», «Яхха», «Рок» фильмдерінде түскен. 1990 жылы 24 маусымда Мәскеуде Үлкен спорт аренасында «Кино» тобының ең соңғы концерті өтеді. Қайтыс болуы 1990 жылы 15 тамызда Виктор Цой көлік апатынан қайтыс болады. 19 тамызда Виктор Цой Богослов зиратына жерленді. Өзі туралы Цой жүзден көп өлең жазған. Виктор Цой жапонның дәстүрлі мүсіндерін ойып жасаған. Виктор Цой өзі жазған «Дети минут» әні бірнеше жылдан кейін ғана Вячеслав Бутусовтың көмегімен «Игла Remix» арнайы киносында орындалды. Дереккөздер
Юрий Васильевич Шатунов

Юрий Васильевич Шатунов (6 қыркүйек 1973, Кумертау, Башқұрт АКСР — 23 маусым 2022, Домодедово, Мәскеу облысы) — кеңестік және ресейлік әнші, «Ласковый май» тобының бұрынғы мүшесі. 1973 жылы 6 қыркүйекте Башқұртстанда Кумертау қаласында дүниеге келген. 2022 жылы 23 маусымда өмірден өтті. Өмірбаяны Анасы қайтыс болғаннан кейін Тюльган ауылындағы тәтесінің қолында тәрбиеленеді. Кейін Акбұлақ балалар үйінде бір жыл тұрып, 1986 жылы Орынбор интернатына ауысады, сол жерде ол музыка үйірмесінің жетекшісі Сергей Кузнецовпен танысып, алғашқы өлеңдерін жаза бастайды. «Ласковый май» тобын құрып, оның құрамына Кузнецов, Шатуновпен бірге Вячеслав Пономарев пен Сергей Серков кіреді. Топ би кештерінде өнер көрсетіп, таныла бастайды. 1988 жылы Андрей Разин «Белые Розы» әнін естігеннен кейін, топты өз жетекшілігіне алып, Мәскеуде жаңа «Ласковый май» тобын құрады. Шатунов 1988-1992 жылдары топ құрамында болады. Шатунов топтан шығып кеткеннен кейін топ ыдырап кетеді. 1988 жылы топтан кеткеннен кейін Шатунов жеке шығармашылықпен айналысады, продюсері Аркадий Кудряшев болады. 1993 жылы «Знаешь» атты альбомы жарық көреді. 1992 жылы А. Пугачева Шатуновты өзінің «Рождественская встречасына» қатысуға шақырады. Желтоқсанның аяғында ең алғаш өзінің «Звездная ночь» әнін жеке орындап сахнаға шығады. Танымал өлеңдері: «Белые розы», «Седая ночь», «Все напрасно», «Звездная ночь», «И упав на колени», «Клянусь», «Забудь», «Детство», «Мама», «Не бойся», «Майский вечер», «После выпускного». Альбомдар * 1994 — «Ты помнишь…» * 2001 — «Вспомни май» * 2002 — «Седая ночь» * 2004 — «Если хочешь… Не бойся» * 2006 — «Запиши мой голос» * 2012 — «Я верю…» * 2018 — «Не молчи…» Фильмдер тізімі Дереккөздер
Каротаж зонды

Каротаж зонды - ұңғымадағы геофизикалық зертеулерде қолданылатын өлшеу құрылғысы. Табиғи өрістің қабылдағыштарынан немесе жасанды түрде тудырылатын өрістердің қабылдағыштары мен өріс көзінен тұрады. Алғашқыларына магниттік, өздігінен туындайтын электр өрістері, табиғи гамма сәуле тарату, т.б. кіреді. Екіншілеріне акустикалық, электрлік т.б. өрістер жатады. Электрлік каротаждық, бүйірлік каротаждық зондылары ток беру және қабылдау электродтарының жиынтығынан тұрады. Индукциялық каротаждың зондысында әр түрлі қызмет атқаратын катушкалар бар. Радиоактивтік каротаждық зондтар гамма-каротаж, гамма-гамма каротаж, нейтрондық-гамма-каротаж, жылулық және үстеме жылулық нейтрондар бойынша нейтрондық каротаж, активациялық гамма- каротаж, фотонейтрондық каротаж жүргізуге арналған. Бұлар нысанның жылулық және радиактивтік сәуле шығаруын өлшеуге негізделген.
Каротаж станциясы

Каротаж станциясы - игеру және зерттеy ұңғымаларында геофизикалық зерттеулердің толық жиынтығын жүргізетін қондырғы. Электрлік және механикалық біріктірілген ұңғымалық аспапты каротаж жұмырсымы арқылы ұңғымаға түсіруге немесе көтеруге арналған. Аспап таужыныстардың физикалық қасиеттерін сипаттайтын параметрлерді, ұңғыманың жай-күйін өлшейді, осы ақпараттарды ұңғыма тереңдігіне сәйкестіре отырып тіркейді.
Кәсіпшілік геофизикасы

Кәсіпшілік геофизикасы - мұнай және газ іздестіру, барлау, игеру мақсатында ұңғымаларда жүргізілетін геофизикалық зерттеулер. Бұл зерттеулер кешеніне электрлік каротаж, индукциялық каротаж, радиоактивтік каротаж, акустикалық каротаж, газдық каротаж кіреді. Әдістері көмегімен жинауыш қойнауқаттар бөлінеді, олардың мұнайлы-газдылығына болжам жасалынады. Деректері бойынша газды-мұнайлы қойнауқаттардың қалыңдығы, кеуектілігі, мұнайға қанығу, газға қанығу коэффициенттері, су-мұнай және газ-су жапсарының деңгейлері анықталады, қималарды. Сәйкестендіру жұмыстары жүргізіледі. Мұнай және газ кенорындарын игеру кезінде К. г-ның деректері су-мұнай жапсарының немесе газ-су жапсарының орнын және мұнайға, газға қанығу ауқымының жиектерін, пайдаланылудағы қойнауқаттардың өтпелі мұнай мен газға қанығу дәрежесін, олардың шығымдарын бақылауға, сондай-ақ ұңғымадағы сұйықты, оның қозғалу бағытын анықтауға пайдаланылады.
Журналистік ұйымдар мен порталдар

Журналистік ұйымдар мен порталдар * Орталық Азияның Еркіндік Дауысы http://www.vof.кg/ * Ресей журналистер Одағының экстремальды журналистика Орталығы http://www.cjes.ru/ * MediaNet Халықаралық Журналистика Орталығы http://www.medianet.kz * «Әділ Сөз» сөз бостандығын қорғау Халықаралық Қоры http://www.adilsoz.kz * Аймақтық журналистиканы қолдау орталығы http://www.presscenter.kz/ * Интерньюс-Қазақстан http://www.internews.kz * БАҚ-қа құқықтық көмек көрсету орталығы http://www.medialaw.kz * Freedom of speech in Central Asia http://www.cafspeech.kz * Қазақстан журналистер орталығы http://www.mediaclub.kz * Пулитцер сыйлығының ресми сайты http://www.pulitzer.org/ * Халықаралық журналистер федерациясы http://www.ifj.org/ * Әлемдік баспасөз БАҚ каталогы http://home.about.com/newsissues/ * Журналистерді қорғау комитеті http://www.cpj.org/ * Журналистермен жұмыс істейтін британдық қор http://www.thomsonfoundation.co.uk/ * Халықаралық мерізімді БАҚ федерациясы http://www.fipp.com/ * Нәсіпшілдік пен ксенофобияға қарсы халықаралық журналистік топ http://www.diversity-online.org * Еуропалық баспасөз институты http://www.eim.org/( модернизациядағы) * Еуропалық журналистік тренингтер қауымдастығы http://www.ejta.nl * Еуропалық журналистік орталық http://www.ejc.nl/default.asp * Журналистика мектебі http://www.writerswrite.com/journalism/jschool.htm * Ресей журналистер Одағы http://www.ruj.ru/ * МГУ журналистика факультетінің кітапханасы http://www.journ.ru/library * Журналист кітапханасы http://www.jornalism.narod/ru/pressa * Пойнтер Институты http://www.poynter.ru * Жариялықты қорғау қоры http://www.gdf.ru * Журналист мұрағаты, Ресейдегі билік құрылымы туралы. Саясаткерлерге жасалған құжаттама, телефондар анықтамалығы, тарихи анықтамалар http://www.dosye.ru/ * Журналистер мен үкіметтік емес ұйымдар лидерлеріне арналған оқы және байқаулар бағдарламалары бар жобаның сайты http://www.socium.org.ru/ * Баспасөздің даму институты http://www.pdi.ru/ (модернизацияда) * Неміс журналистерінің интернет-порталы http://www.journalismus.com/ * Кәсіби PR-порталы http://www.sovetnik.ru * Ақпараттық құқық мәселелер институты (Ресей, Мәскеу) http://www.medialaw.ru * ТМД елдері заңнамасының кітапханасы http://lawlib.uz/laws/laws.html
Кәсіпшілік гидрогеологиясы

Кәсіпшілік гидрогеологиясы - мұнай және газ кенорындарын іздеу мен игеруге байланысты гидргеологиялық байқаулар мен жерасты суларын зерттеуді қамтитын гидрогеология саласы. Мұнай және газ кенорындарын барлау барысындағы К. г-ның негізгі міндеттері: қойнауқатты бұрғылау, аршу және сынамалау жағдайларын болжау, газ-сұйық жапсарларының орнын анықтау, суда еритін газдардың қорын анықтау және қойнауқаттардың гидравликалық өзара байланысын айқындау. Мұнай мен газ кенорындарын пайдаланғанда К. г-ның деректері игерудің режимдерін болжау, мұнай қойнауқаттарын тоғыту үшін әртүрлі суларға баға беру, тұздың тұнуы мен коррозияны болжау, ұңғыманы және газ бен мұнай жатындарын су басуын бақылау үшін пайдаланылады. Судың минералдылығын анықтайды, мезгіл-мезгіл қысым деңгейін өлшейді, гидрогеохимиялық зерттеулерді жүргізеді.
Кәсіпшілік құбыр желісі

Кәсіпшілік құбыр желісі - мұнай, мұнай- газ, газ-конденсат, газ кенорындарында мұнайды, конденсатты, газды, суды тасымалдайтын технологиялық құбыр желілерінің жүйесі, атқаратын қызметіне қарай - мүнай, газ, мұнай-газ, мұнай- газ-су, конденсат, ингибитор және су құбыры, жұмыс қысымының шамасына қарай - жоғары (6,4 Мпа және жоғары), орта (1,6 Мпа), төмен (0,6 Мпа) қысымды; тарту тәсіліне қарай - жерастылық, жербетілік, жерүстілік, суастылық; жұмысының гидравликалық сұлбасына қарай - қарапайым (тармақсыз), күрделі (тармақты); арын сипаты жөнінен - арынды, арынсыз болып ажыратылады. Кәсіпшілік мүнай құбыры, кәсіпшілік газ құбыры болып ажыратылады.
Кезби

Кезби - Ақтау қаласында ұңғымалар бұрғылаумен, мұнай ұңғымаларын күрделі жөндеумен, мұнай мен газды өндірумен, өңдеумен және сатумен айналысатын жауапкершілігі шектеулі серіктестік. 1992 жылы шағын жеке кәсіпорын ретінде құрылды. Меншік түрі - жеке. Маңғыстау облысының Қарақия ауданы жеріндегі Каменистый кенорында (басқа да блоктарда) барлау жүргізуге рұқсат берілген. Жауапкершілігі шектеулі серіктестік 1992-1997 ж. "Казпромставба" бірлескен кәсіпорнының мұнай ұңғымаларын бұрғылау жөніндегі мердігер болып жұмыс атқарды. 1997 ж. бері Қаламқас кәсіпшілігінде ұңғымалардың жерасты жөндеуін өткізіп келеді. 1997 ж. қазан айынан бері "Кезби" серіктестігінің құрылтайшысы "Англо-Каспий мұнай" компаниясы болып отыр. Дереккөздер Сыртқы сілтемелер * [http://kezbi.kz24.net/ Кезби ТОО - Мангистауская область]
Мәтін (журналистика)

Мәтін (журналистика) – телевизияда кадр сыртында айтылатын сөз. Мәтін жазуда алға тартылатын кеңестер: мәтін мейлінше қысқа және түсінікті болуы шарт. Журналистің мәтіндегі синхрон сөзі қайталанбауы тиіс. Синхрон15-20 секундтан артық болмауы керек. Сөйлем құрағанда әр сөйлем екінші сөйлемді толықтырып тұруына баса назар аударылуы керек.
Игорь Яковлевич Крутой

Игорь Яковлевич Крутой – Ресей халық әртісі (1996), Украина халық әртісі (2011), композитор, «Фабрика звезд-4» жобасының музыкалық продюсері, Юрмаладағы «Новая волна» фестивалін ұйымдастырушылардың бірі. Игорь Крутой 1954 жылы 29 шілдеде Гайваронда(Кировоград облысы) дүниеге келген. Бала кезінде ол өзі баянда ойнауды үйреніп, мектеп ансамблімен өнер көрсетеді. Музыка мектебін бітірген соң Игорь Крутой Кировоград музыка училищесінің теория факультетіне тапсырып, 1974 жылы өте жақсы бітіріп шығады. 1979 жылы оқумен қатар қосымша мейрамханада жұмыс істейді. Осында ол композитор Александр Серовпен танысады. Кейінірек Саратов консерваториясына оқуға тапсырып, өте жақсыға бітіріп шығады. Сондай-ақ 1986 және 1987 жылдары Серов Игорь Крутойдың «Вдохновение» және «Судьбеназло» әндерімен халықаралық байқауларда жеңіске жетеді.1988 жылы Игорь Крутой Ленин комсомолы жүлдесінің лауреаты болды. Дереккөздер
Синхрон (журналистика)

Синхрон (журналистика) – сюжеттегі небәрі 20 секундқа созылатын сұхбат түрі. Біреудің тілшіге берген сұхбаты, яғни камераға қарап тұрып сөйлеген сөзі. Бейне мен дыбыс үйлесетіндіктен (еріннің қозғалысы), «синхрон» деген ресми техникалық анықтама берілген. Репортаж мәтінінде СНХР деп қысқартылып жазылады.
Лара Фабиан

Лара Фабиан (фр. Lara Fabian, 9 қаңтар 1970 жыл, Эттербек, Бельгия) — франкотілді әнші, Канада азаматшасы. Француз, ағылшын, неміс, италия, испан, португал, орыс және тағы да басқа тілдердегі әндерді орындайды. Бала кезінен әнші болуды армандап, музыка және би мектептерінде оқиды. 14 жасында-ақ Лара Фабиан Брюссель клубтарында өнер көрсете бастап, көптеген еуропалық музыка сайыстарына қатысып, жеңімпаз болып таныла бастайды. 2004 жылы Ресейге келіп, Мәскеу Халықаралық Музыка Үйінің залында өнер көрсетеді. 2010 жылы Кремль Сарайында Лара Фабиан мен Игорь Крутойдың «Мадмуазель Живаго» атты концерті өтті. Лара Фабиан 2011 жылы Қысқы Азия ойындарының ашылу салтанатында Астанада өнер көрсетті. Өмірбаяны Лара фортепианода ойнауды және ән айтуды үйренеді, содан кейін Брюссельдегі консерваторияда оқиды. 16 жасында ол музыкалық байқауда жеңіске жетіп, жүлдені жеңіп алды: дискіні жазу. 18 жасында ол Люксембургті таныстыра отырып, Евровиденияда өнер көрсетеді және 4-ші орында. 20 жасында жас әнші және композитор Эрик Эллисонмен бірге Канадаға кетеді, олар Лараның бірнеше альбомдарын жазады. Олардың алғашқы альбомы үлкен таралыммен таралып, әншіге даңқ келеді. 1995 жылы ол Канададағы "жылдың үздік орындаушысы" атағын жеңіп алды. Содан кейін ол Канада азаматтығын алады. Бірнеше жылдан кейін ол Францияда үшінші альбомын шығарады, ол бірден алтынға айналады. Онымен бірге ол Еуропа бойынша гастрольде өнер көрсетеді. Ағылшын, итальян және испан тілдерінде ән жазғаннан кейін, ол теледидарда және француз журналдарының мұқабаларында көрсетіледі. 2004 жылы Ресейде өнер көрсетеді. Оның танымалдығы өсіп келеді. Ол кезде ол француз режиссері Жерар Пулличиноға ғашық болады, бірнеше жылдан кейін олардың қызы болады. 7 жылдан кейін олар тарайды, ал кейінірек әнші итальяндық Габриэль Ди Джорджиоға үйленеді. 2010 жылы Лара қайтадан Еуропа мен Ресейде гастрольде болды, онда ол өзінің өлеңдеріне ән жазылған альбом жазады, Игорь Крутой музыкасын жазды. Барлық әндерінде ол өзі туралы, өмірі туралы айтады, өз тәжірибесімен бөліседі, сондықтан оны әрдайым сезінетін орындау тыңдаушыларға әсер етеді. Ең танымал шығармалар: "Je t 'aime" (мен сені жақсы көремін), "Je Suis Malade" (мен ауырып тұрмын), "Adagio", "Immortelle" (Өлмейтін). Дереккөздер Сілтемелер * [http://www.larafabian.com Әншінің ресми веб-сайты]
Бен Хеппнер

Бен Хеппнер 1956 жылы 14 қаңтарда Маррейсвиллде(Британ Колумбиясы) дүниеге келген. Кейінірек оның отбасы Доусон-Крикке қоныс аударады. Хеппнер 1975 жылдан бастап Британ Колумбиясы Университетінде оқиды. 1979 жылы СВС жас таланттар конкурсында «дона Оттавия» ариясын орындап, жеңімпаз болады. Бен Хеппнер ─ бірнеше университтетердің докторы, 1999 жылы Канада орденінің мүшесі болды. Хеппнер екі рет 2000 жылы және 2006 жылы «Джуно» премиясына ие болды. Хеппнер 2006 жылы Туринде және 2010 жылы Ванкуверде болған Қысқы Олимпиадалардың жабылу салтанатында өнер көрсетті. Дереккөздер
Елена Апина

Елена Евгеньевна Апина (Алёна Апина есімімен танымал; 23 тамыз 1964 ж., Саратов, КСРО) – Ресей эстрада әншісі, Ресейдің еңбек сіңірген әртісі (2002 ж). 1964 жылы 23 тамызда Саратов қаласында дүниеге келген. Бес жасынан бастап музыкамен әуестене бастайды; музыкалық мектепті бітіріп, Саратов музыкалық училищесінде фортепиано сыныбын бітіреді. 1991 жылы жеке шығармашылықпен жұмыс жасай бастап, «Ксюша» әнін жаздырады. Ән аз уақыт ішінде хитке айналады. Кейінірек Мәскеу мемлекеттік концерт бірлестігінің солисті болады. Апина көптеген ресейлік қалаларда, сондай-ақ Ирландия, Франция, АҚШ, Израиль мемлекеттерінде гастрольдік сапарларда болып тұрады. Дереккөздер
Валдис Пельш

Валдис Эйженович Пельш − 1967 жылы 5 маусымда Ригада дүниеге келген. Оның әкесі Эугенийс Пельш журналист болған, ұлты ─ латыш. Анасы – Элла инженер,ұлты ─ орыс. Алайда Валдис өзін латышпын деп айтады. 1983 жылы француз тілін тереңдетіп оқытатын арнайы мектепті бітіріп, Мәскеуге оқуға кетеді. Валдис Пельш «Несчастный случай» тобының негізін салушылардың бірі. Мәскеу Гуманитарлық университетінің философия факультетін бітірген. «И все», «Синие ночи ЧК» және «Пилот» бағдарламаларын дайындауға қатысады. Кейін оған «Угадай мелодию» бағдарламасын жүргізуге ұсыныс түседі. Дереккөздер
Стэнд-Ап (журналистика)

Стэнд-Ап (журналистика) – телерепортажда тілшінің кадрға шығуын атайды. Ағылшын тілінен аударғанда тұру деген мағынаны білдіреді. Негізі қақиып тұру міндет емес, кейде тілші Стэнд-Апты жүріп, отырып, жатып та жасай береді. Стэнд-Ап үшке бөлінеді: * кіріспе стэнд-Ап (репортаждың басында) * көпір стэнд-Ап (репортаждың ортасында) * қорытынды стэнд-Ап (репортаж соңында).
Маша Распутина

Маша Распутина ─ Ресей поп - әншісі. 1964 жылы 13 мамырда Кемеров облысы Белов ауданының Уроп ауылында дүниеге келген. Алла мектепте жақсы оқып, 18 жасында мектепті бітіреді. Мектепті бітірген соң, жоғары білім алу үшін Кемеровоға көшіп келеді. Алла Тверь училищесінің дирижер-хор бөліміне оқуға түседі. Училищені бітіріп, Мәскеуге қоныс аударады. Ең алғашқы «Играй, музыкант» әні 1989 жылы хитке айналады. Дереккөздер
Павел Кашин

Павел Кашин − Ресей музыканты, көптеген әндердің авторы және композиторы. 1967 жылы 4 наурызда Қостанайда дүниеге келген. 13 жасында Рудныйға көшіп барады. Онда Рудный музыкалық училищесіне баян сыныбына оқиды,1986 жылы ұлттық оркестр дирижері дипломын алады. 1989-1991 жылдары Михайл Башаковтың «Духи» тобында болады.1992 жылы Павел Квашин деген шығармашылық бүркеншік есім алады.1994 жылы Павел Антонов «Город» бейнеклипін көріп, Кашинмен жұмыс істеуді жөн көреді. Нәтижесінде оған «По небесным грядкам» альбомының шығуына көмектеседі. Дереккөздер
Радио пішіні (журналистика)

Радио пішіні ( журналистика) – радиостанцияның «бет-әлпеті», оның мазмұны. Әр радиостанцияның өз тыңдарманы бар, оның пішіні де сол, тыңдарманды қызықтыруға, өзіне тартуға бағытталған. Егер «орташа» деңгейдегі тыңдарманның (тыңдармандардың көпшілігі осыған жатады) дәрежесі өзгерсе, радионың пішіні де өзгеріске ұшырайды. Пішіннің құрамды бөліктері: аудитория, музыка, жаңалықтар, дауыс, бағдарламалар, беру, қамту аймағы.
Гайтана Эссами

Гайтана Эссами (Гайта Лурдес, ленгалдан аударғанда «күшті және ұлы» деген мағына береді)− афроукраиндық танымал әнші. 1979 жылы 24 наурызда Киевте дүниеге келген. Гайтана Киевтегі музыка мектебінің саксафон сыныбын бітіреді. Сондай-ақ экономикалық білім алған. 1991 жылы «Фант-лото Надежда» балалар телевизиялық конкурсына қатысып, үшінші орынды иеленеді. Содан кейін композитор Владимер Быстряков «Альтана» ансамбліне алады. 2008 жылы 11 наурызда Гайтананың жаңа «Тайные желания» альбомының тұсаукесері болды. Гайтана «Естесственный отбор»(РЕН) телевикторинасында жеңімпаз атанды. Дереккөздер Сілтемелер * [http://gaitana.com/ Гайтана ресми сайты]
Ольга Юрьевна Орлова

Ольга Юрьевна Орлова (шын есімі – Носова) — Ресей әншісі, актриса. 1977 жылы 13 қарашада Мәскеуде дүниеге келген. Мәскеу экономика - статистика институтының экономика факультетін бітірген. 1995 жылы ресейлік «Блестящие» поп-тобының құрамына бірінші кірген қыз. 2000 жылы «Блестящие» тобынан кеткеннен кейін 2001 жылы Ольга жеке шығармашылық жұмысын бастайды. 2009 жылы Ольга бірінші арнаның «Две звезды» музыкалық шоуына қатысады. Дереккөздер
Журналистің міндеті

Журналистің міндеті. (Қазақстан Бұқаралық ақпарат құралдары туралы Заңына сәйкес (23 шілде 1999 жыл) 21-бап) Қазақстан Республикасының заңдарын басшылыққа ала отырып, 1) өзі шарттық қатынастарда тұрған бұқаралық ақпарат құралының қызмет бағдарламасын жүзеге асыруға; 2) шындыққа сәйкес келмейтін ақпаратты таратпауға; 3) ақпарат ұсынған адамдардың авторлығын көрсету туралы олар жасаған өтініштерді қанағаттандыруға; 4) жеке және заңды тұлғалардың заңды құқықтары мен мүдделерін құрметтеуге; 4-1) азаматтармен сұхбат жүргізген кезде дыбыс немесе бейнежазбаны пайдалануға келісім алуға; 5) ҚР-ның заңдарына сәйкес өзіне жүктелген өзге де міндеттерді орындауға міндетті.
Евгений Владимирович Головин

Головин Евгений Владимирович ─ кеңес және Ресей эстрада әншісі, Ресей халық әртісі. 1950 жылы 17 қарашада Рязань қаласында дүниеге келген. Музыка және ән айтумен әскер қатарында жүргенде әуестене бастайды.1971−1975 жылдары Гнесинск училищесінде оқиды. 70-ші жылдардан бастап, Москонцерттің солисті болады. 1977 жылы «Песня Года» фестивалінде жас кеңес әншісі Евгений Головин «Звездная песня неба» әнін орындап шығады. Ең алғаш Чехославакиядағы «Интерталант» конкурсында Гран-при алған ең алғашқы кеңес артисі. Дереккөздер
Сергей Евгеньевич Жуков

Сергей Жуков – Ресей әншісі, продюсер, музыкант. 1976 жылы 22 мамырда Ульянов облысындағы Димитровградта дүниеге келген.4 жыл хоккеймен айналысады. Өзінің карьерасын 1995 жылдан бастайды. Мәскеулік «Рокс» радиостанциясында диджей болып жұмыс жасайды. 2002 жылы ең алғашқы «Территория 2002» атты альбомы жарық көреді. «Руки вверх» тобы ыдырап кеткеннен кейін 2006 жылы «В поисках нежности» альбомын жазып шығарады. Дереккөздер Сыртқы сілтемелер * [http://www.rukivverh.ru/ Официальный сайт] * [http://www.ruki-v.ru/ Неофициальный сайт]
Лидия Михоловна Музалёва

Лидия Михоловна Музалёва ─ кеңес және Ресей фолк-әншісі. Ресей Федерациясының Еңбек сіңірген әртісі (2006). Краснояр өңірінің Игарка қаласында дүниеге келген. 1977 жылы Мәскеу мемлекеттік мәдениет институтын бітіреді. Ол баяншы Владимир Симоновпен өнер көрсетіп, әртістік карьерасын бастайды. «Калинка» орыс инструментальды ансамблінің солисті. Сахна киімдерін өзі тігіп киеді. Дереккөздер
Мария Николаевна Мордасова

Мария Николаевна Мордасова (14 ақпан 1915, Ресей империясы, Тамбов губерниясы, Тамбов уезі, Черньяновский болысы, Нижняя Мазовка ауылы − 25 қыркүйек 1997, Воронеж, Ресей) − орыс әндерін орындаушы. КСРО халық әртісі (1981), Социалистік Еңбек Ері (1987). Мектеп хорында, кейінірек ауыл клубында ән айтты. 1943-1972 жылдары ─ Воронеж орыс халық хорының, кейін − Воронеж облыстық филармониясының солисті болды. Дереккөздер
Пол Маккартни

дегі концертінде, 2010 жыл]] Сэр Джеймс Пол Макка́ртни (ағыл. Sir James Paul McCartney, 18 маусым 1942 ж., Ливерпуль, Ұлыбритания) - британдық рок-музыкант, әнші, композитор, продюсер, көп аспаптарда ойнай біледі. Әйгілі The Beatles тобының негізін қалаушыларының бірі. Грэмми сыйлығына бес рет ие болған лауреат. Маккартни қазіргі таңның ең мықты сазгер әрі композиторы ретінде бірнеше рет Гиннесстің рекордтар кітабына енген. Оның 60-тай дискі «алтын» статусына ие, ал синглдерінің жалпы тиражы 100 миллионнан асады. Дереккөздер
Журналистік сауал

Журналистік сауал – ресми органға жолданатын өтініш. Ол ақпарат алуға ғана емес, қалыптасқан жағдайды кәсіби тұрғыдан ұғынуға мүмкіндік береді. Сонымен қатар, ресми органның берген жауабы ақпараттың шындыққа сәйкестігін анықтайды. Бұл журналист үшін өте маңызды. Себебі жауапкершілік ақпаратты берген тұлғаға жүктеледі.
Джордж Харрисон

Джордж Ха́ррисон (ағыл. George Harrison; 25 ақпан 1943 ж., Ливерпуль — 29 қараша 2001 ж., Лос-Анджелес) – ағылшын рок-музыкант, әнші, композитор, жазушы, продюсер, ситаристші. The Beatles тобының бас гитаристі ретінде танымал. Rolling Stone журналының нұсқасы бойынша Джордж 100 ұлы гитаристердің тізімінде 21-ші орында тұр. The Beatles тобының әр альбомдарында Харрисонның өзі жазып орындаған әндері де бар. Топ мүшелері тарап кеткеннен кейін, жеке карьерасын бастайды. Бірнеше танымал альбомдары бар: «All Things Must Pass», «My Sweet Lord». Дереккөздер
Гүлстан (журнал)

«Гүлстан» — Республикалық ғылыми-танымдық көпшілік журналы. 2005 жылдың наурызынан бастап, айына 1 рет шығып отырады. Негізгі тақырыбы — өсімдіктер әлемі. Бас редакторы: Құлжабаева Гөзел Әліпбекқызы. Мекен-жайы: Алматы қаласы, Хан-Тәңірі көшесі, №131. «Гүлстан» журналы № 6023-Ж, 12.09.2008 тіркеу куәлігімен Мәдениет және ақпарат министрлігінде тіркелген. Дереккөздер
Ринго Старр

Ринго Старр (, шын аты Ричард Старки, ; 7 шілде 1940, Ливерпуль) – британдық музыкант, әндердің авторы, актер. The Beatles тобының дабылшысы ретінде танымал. 1962 жылдың 18 тамызында The Beatles квартетінің құрамына ресми түрде кірді. Бұған дейін ол Рори Стормның Rory Storm and The Hurricanes бит тобының мүшесі болған. Сол кезде бұл топ The Beatles-тың басты бәсекелесі болатын. Топ мүшелері тарап кеткеннен кейін Ринго бірнеше фильмдерге түсіп, жарнамамен айналысты. Дискография Студиялық альбомдар * 1970 — Sentimental Journey * 1970 — Beaucoups of Blues * 1973 — Ringo * 1974 — Goodnight Vienna * 1976 — Ringo’s Rotogravure * 1977 — Ringo the 4th * 1978 — Bad Boy * 1981 — Stop and Smell the Roses * 1983 — Old Wave * 1992 — Time Takes Time * 1998 — Vertical Man * 1999 — I Wanna Be Santa Claus * 2003 — Ringo Rama * 2005 — Choose Love * 2008 — Liverpool 8 * 2010 — Y Not * 2012 — Ringo 2012 * 2015 — Postcards from Paradise * 2017 — Give More Love * 2019 — What’s My Name Дереккөздер
Элвис Пресли

Элвис Арон Пресли (; 8 қаңтар 1935 ж. — 16 тамыз 1977 ж.) — америкалық әнші, актер. 20 ғасырдағы үздік әндердің орындаушысы. Оны «рок-н-ролл патша» деп те атайды. Элвистің әрбір альбомы миллиондаған тираждармен таралады. 1956 жылдары кино карьерасы басталады. Оның актерлік дарындылығының арқасында, түскен киноларының бәрі кең танымалдыққа ие болған. Ол 1967 жылы Присцилла Бульеге үйленеді. Лиза-мари атты қызы бар. Дереккөздер
Ксенофобия

Ксенофобия, үргедектік – (грек. xenos «жат»+phobos «қорқыныш») толеранттылыққа мүлде қарама-қайшы ұғым. Этноәлеуметтану ғылымында «ксенофобия – діні, салт-дәстүрі, ұлты бөлек жандардан қорқу, оларды жек көру» деп түсіндіріледі (мысалы, русофобия-орыстармен жауласу, антисемитизм –еврейлерге өштесу және т.б). Дереккөздер
Нэнси Синатра

Нэнси Сандра Синатра (, 8 маусым 1940 ж., Джерси-Сити, Нью-Джерси) – америкалық әнші, актриса. 1960 жж. танымал бола тастаған. Фрэнк Синатраның қызы. Төрт жасқа толғанда әкесі қызына арнап «Nancy (with the Laughing Face)» атты ән жазған. 1957 жылы әкесімен бірге киноға түскен. Нэнси Элвис Преслимен бірге «Спидвей» фильмінде және Питер Фондпен бірге «Жабайы періштелер» атты фильмдерде ойнаған. Оның біраз әндері танымал киноларда саундтрек ретінде қолданылған («James Bond», «Kill Bill»).
Джастин Тимберлейк

Джастин Рэндалл Тимберлейк (; туылды: 31 қаңтар 1981, Мемфис, Теннесси, АҚШ) – американдық поп және R&B әншісі, композитор, продюсер, биші және актер. Төрт «Эмми» және тоғыз «Грэмми» сыйлығының иегері. ’N Sync бой-бэндінің мүшесі болған Джастин, 2002 жылы өзінің жеке «Justified» альбомын шығарады. Әлем бойынша бұл альбомның 7 миллионнан аса данасы сатылып кетті. Түскен фильмдері: «Model Behavior» (2000), «On the Line» («Байланыста») (2001), «Edison Force» (2005), «Alpha Dog» (2006), «Shrek the Third» (2007), «The Open Road» (2009), «Bad Teacher» (2011), т.б. Дискография Студиялық альбомдар ; ’N Sync тобында : * *NSYNC (1997) * No Strings Attached (2000) * Celebrity (2001) ; Жеке албомдар * Justified (2002) * FutureSex/LoveSounds (2006) * The 20/20 Experience (2013) * The 20/20 Experience: 2 of 2 (2013) * Man of the Woods (2018) * Everything I Thought It Was (2024) Дуэттер * 2001 — «What It’s Like to Be Me» (Бритни Спирс Джастин Тимберлейкпен) * 2002 — «Work It» (Nelly Джастин Тимберлейкпен) * 2003 — «Where Is the Love?» (The Black Eyed Peas Джастин Тимберлейкпен) * 2003 — «My style» (The Black Eyed Peas Джастин Тимберлейкпен) * 2005 — «Signs» (Snoop Dogg, Чарли Уилсон мен Джастин Тимберлейк) * 2006 — «My Love» (T.I.мен) * 2007 — «Dick in a Box» (The Lonely Island Джастин Тимберлейкпен) * 2007 — «Give It to Me» (Тимбалэнд Нелли Фуртадо мен Джастин Тимберлейк) * 2007 — «Ayo Technology» (50 Cent Джастин Тимберлейк пен Тимбалэнд) * 2007 — «Nite Runner» (Duran Duran Джастин Тимберлейк пен Тимбалэнд) * 2007 — «Falling Down» (Duran Duran Джастин Тимберлейкпен) * 2007 — «Until the End of Time» (Бейонсемен) * 2008 — «4 Minutes» (Мадонна Джастин Тимберлейк пен Тимбалэнд) * 2008 — «Rehab» (Рианнамен) * 2008 — «Dead & Gone» (T.I.мен) * 2009 — «Love, Sex, Magic» (Сиарамен) * 2010 — «Love Dealer» (Эсме Дентерс Джастин Тимберлейкпен) * 2011 — «3-Way (The Golden Rule)» (The Lonely Island және Lady Gagaмен) * 2011 — «Motherlover» (The Lonely Islandпен) * 2013 — «Suit & Tie» (Jay-Zмен) * 2013 — «Holy Grail» (Jay-Z Джастин Тимберлейкпен) * 2014 — «Love Never Felt So Good» (Майкл Джексон Джастин Тимберлейкпен) * 2017 — «Say Something» (Крис Стэплтонмен) * 2017 — «Morning Light» (Алиша Кизбен) * 2020 — «Don’t Slack» (Андерсон Пакпен) Концерттік турлары *Justified World Tour (2003—2004) *Justified & Stripped Tour (2003) *The 2007 FutureSex/LoveShow (2007) *Legends of the Summer Stadium Tour (2013) *The 20/20 Experience World Tour (2013—2015) *Man of the Woods Tour (2018) Дереккөздер Сыртқы сілтемелер * [http://www.justintimberlake.com Ресми сайты] * * [https://instagram.com/justintimberlake?igshid=10jtnewtnqnjt Justin Timberlake] Instagram-да * [https://twitter.com/jtimberlake?s=09 Justin Timberlake] Twitter-да * [https://www.facebook.com/justintimberlake/ Justin Timberlake] Facebook-те
Саяси портрет (журналистік жанрдың бір түрі)

Саяси портрет (журналистік жанрдың бір түрі) – халықаралық немесе мемлекеттік саяси шенеуніктердің мінез-құлқын ашу мақсатында жазылады. Ішкі және сыртқы пішінінін суреттеу арқылы кейіпкерінің бейнесін (я жағымды, я жағымсыз) сомдау. Белгілі бір саяси тұлғаның саяси портретін жасау үшін, ол адам туралы қайда, қандай сөздер айтқанын, нені уәде еткенін, жеке өмірінде қандай жетістіктер мен табысқа жеткенін, неден сүрінгенін, неге көңілі құлағанын егжей-тегжейлі зерттеу қажет. Мәселелер, фактілер дәлелді, айқын болуы шарт.
Шаффер Чимер Смит

Шаффер Чимер Смит, Ne-Yo деген атпен кең танымал — Грэмми сыйлығының иегері, американ әншісі, рэпер , продюсер, актер. 1979 жылы 18 қазанда Арканзас штатының Камдена қаласында туған. Азан шақырып қойған аты Шаффер Чимер Смит. Әкесі афроамерикандық, анасы афро-қытайлық, екеуі де сазгер болған. Альбомдары: «In My Own Words» (2006), «Because of You» (2007), «Year of the Gentlrman» (2008), «Libra Scale» (2010). Түскен фильмдері: «Save the Last Dance 2» (2006), «Stomp the Yard» (2007), «4Chosen» (2011), т.б. Дереккөздер
Жолсапар очерктері

Жолсапар очерктері (журналистика жанрларының түрі) – журналистің белгілі бір аймаққа немесе елге сапары жайлы жазбалары. Жолсапар очерктері журналист эмоцияға да, көрген-білгенін сараптауға да, алған әсерін оқырманмен бөлісуге де құқылы. Мұнда пікірлердің алуандығы маңызды емес және де тепе-теңдікті сақтамаса да болады. Көріп-білгенің мен көңілге түйгеніңді оқырманға көркемдеп баяндау.
Эссе (журналистка жанры)

Эссе (журналистка жанры) – естеліктер жиынтығын құрайтын журналистикада кең тараған жанрдың бірі. Көбінде эссені жасы үлкен, мемлекеттік маңызы бар адамдармен бірге жүрген, дәмдес-тұздас болған адамдар, жазушылар, қоғам қайраткерлері жазады. Шағын әңгіме деуге де болады. Мұнда уақыт пен дерекке, сондай-ақ дәлелдерге сүйенеді. Эссені әрлеу үшін көркем әдеби тәсілдер қолданылады.
Ашер

Ашер (, туған кездегі есімі — Ашер Терренс Реймонд Төртінші ; , Даллас, Техас, АҚШ) – америкалық әншісі, актер. Танымал афроамерикандық R&B - музыканттардың бірі. Қазіргі таңда әлем бойынша альбомдарының 65 миллиондай данасы сатылып кеткен. Жеті Грэмми сыйлығының, төрт World Music Awards сыйлығының, төрт American Music Award сыйлығының және он екі Billboard Music Awards сыйлығының иегері. Өзінің жеке US Records дыбыс жазу компаниясы бар. Дискография Студиялық альбомдар * 1994 — Usher * 1997 — My Way * 2001 — 8701 * 2004 — Confessions * 2008 — Here I Stand * 2010 — Raymond v. Raymond * 2012 — Looking 4 Myself * 2016 — Hard II Love * 2018 — A (Zaytoven-мен бірге) Фильмдер тізімі Дереккөздер Сыртқы сілтемелер * [https://www.usherworld.com Ресми сайты] * * * *
Шолу (журналистік жанр)

Шолу (журналистік жанр) – апталық немесе айлық журналдарға тән жанр. Шолу сараптамалық қорытынды есеп ретінде жүзеге асырлады. Апталық немесе айлық оқиғаларға, я белгілі бір аптаның шулы оқиғасына шолу жасалынады. Шолу түрлі мақсатта жазылуы мүмкін.
Сараптамалық сұхбат (журналистік жанр)

Сараптамалық сұхбат (журналистік жанр) – екеуара әңгіме немесе тілшімен белгілі бір қоғам қайраткері арасындағы сұхбат. Сараптамалық жанрлар тобына жатады. Сұхбаттағы сараптаманың өзегі секілді, әңгіменің де өзегі болады. Ол болып жатқан оқиғаға қарай, сол оқиғаға қатысы бар адамның пікірі немесе мәңгілік тақырыптарға үн қосып жүрген, белгілі бір қоғам қайраткерімен, маманмен әңгіме түрінде жүзеге асырылады.
Лид (журналистика)

Лид (журналистика) – қарапайым, түсінікті жазылған ең бірінші, ең алғашқы екі сөйлем. Яғни мақаланың басы Лид деп аталады. Лидтің мақсаты – оқырман назарын баурап алып, мақаланы оқуға деген ынтаны ояту. Лидте оқырманға мақалада не күтіп тұрғаны туралы хабар беріледі. Қысқа хабар беру 2 түрлі болады: қатты, жұмсақ. 1. "Қатты" ақпарат - болып жатқан оқиға жайлы сенсациялық ақпарат.Ол ақпаратта лидтің мынадай түрлері ажыратылады. -Бір элементтік лид жаңалық жасап тұрған ең маңызды элемент. Ол адам аты, оқиға соңы, уақыты болуы мүмкін. -Жинақтау лид ақпаратта маңыздылығы бірдей бірнеше элемент болғанда қолданылады. -Ілмекті лид ақпараттық материалды түгел тауысады. Автор бірінші абзацта- ақ бүкіл сұраққа жауап бере салады. -Жылдам сәйкестендіру суреттеліп отырған оқиға танымал тұлғаның қатысуымен өтетіндіктен, ақпарат бірден "кім?" деген сұраққа жауап беруден басталады. -Баяу сәйкестендіру оқиғаға себепкер болған адам- елге танымал емес, тек болған оқиға барысында ғана көзге іліккен қарапайым адам. Мысалы, кісі өліміне себепкер болған адам жайлы ақпарат. -Жалғыз оқ лид ақпарат өте қысқа, бірақ афоризм тұрғысынан алғанда маңызды. Мысалы, "Басқа пәле- тілден". -Талдамалы лид ақпарат жинақы, ақпарат беру барысында журналист болған оқиғаға байланысты өз ойын қосады. Ол "дегенмен", "алайда", "бірақ та" секілді қыстырма сөздермен жүзеге асады. -Каламбур лид әдетте жергілікті көңіл көтеретін баспасөз беттерінде кездеседі. Лидтің негізі болып кинофильмдер, телебағдарламалар немесе танымал жұлдыздардың есімі алынады. Мысалы, "Баян Есентаева сендіре алмай жатыр..." 2. Жұмсақ ақпарат-ақпарат толық, кішкене бөлшектеріне дейін сипаттала отырып жазылған. Халықты "жұмсақ" ақпаратпен құлақтандыру кезінде төмендегі лид түрлері қолданылады: -әңгімелеу лиді -Салыстыру лиді бірінші абзацта кеше мен бүгін, ескі мен жаңа қарама- қайшылық ретінде суреттеледі. Мысалы, "Кешегінің жастары баспын дейтін, бүгінгінің шалдары жаспын дейді". -Бағытталған лид (стаккато) ой тастау мақсатында үзінді түрінде жазылған телеграфтық қысқа сөйлемдер. Бірінші абзацта ойды оқырманға бағыттап, "Егер сіз..." немесе "Сіз..." деп басталады. -Сұрақты лид сұрақ ашық түрде қойылады. Мысалы, "Конференция барысында айтылғанның бәріне сенуге бола ма?" ("Қатты" ақпарат ешқашан сұрақпен басталмайды.) -Дәйексөз лиді абзац ашық тырнақшадан басталады. Бұл тәсіл Еуропалық баспасөзде кеңінен тараған. -Шолжаң лид кекесінді лид. Ол шығармашылық бағыттағы ақпараттарда өте жиі қолданылады. --Әсел Сарқыт (талқ) 00:26, 2013 ж. қазанның 7 (ALMT)
Очерк мақсаты

Очерк мақсаты – ақпаратты қызғылықты етіп және байытып беру, алған әсерімен бөлісу арқылы оқырманды қызықтыру. Очерк журналистің құрғақ фактілерді ой елегінен өткізіп, жанымен сезініп, оқырман жүрегіне жеткізуді талап етеді. Фактілер барынша көркемделіп, әдеби бағытта өрбиді және оларды баламалап беруге болады.
Баланс немесе тепе-теңдік принципі

Баланс немесе тепе-теңдік принципі – көтерілген мәселеге қатысты, ақтау немесе даттау пікірлерін қатар беріп, айқастырып қою емес. Сол мәселеге қатысты сарапшылардың бірін-бірі толықтырып, назарға ілікпей қалған жерлеріне көңіл аударуы. Ондай сарапшыларды үкіметтік емес ұйымдардан, арнайы мамандандырылған зерттеу институттарынан табуға болады. Егер жергілікті мамандардың айтқаны жеткіліксіз болса, Дүниежүзілік Банк пен Валюталық Қордың осындағы өкілдіктерінен ия болмаса, инвесторлардың Қазақстандағы қауымдастықтарынан әлемдік тәжірибе бойынша мысал алуға болады.
Линдсей Лохан

Ли́ндсей Ди Ло́хан ( , 2 шілде 1986 ж., Бронкс, Нью-Йорк, АҚШ) – американ киноактрисасы, әнші, модельер. Өзінің карьерасын үш жасында Ford Models компаниясында модель ретінде бастады. Кейін киноларға, көптеген жарнамаларға түскен. 10 жасында «Another World» («Басқа әлем») телехикаясында ойнаған. Фильмдерге түсіп жүріп, альбомдарында шығаруға үлгерген. Түскен фильмдері: «Another World» («Басқа Әлем») (1996), «Bette» («Бетт») (2000), «Mean Girls» («Жаман қыздар») (2004), «King of the Hill» (2004), «Just My Luck» (2006), «Georgia Rule» («Джорджияның ережелері») (2007), «I Know Who Killed Me» (2007), «Machete» («Мачете») (2010), т.б. Дереккөздер
Мадонна (әнші)

Мадонна Луиза Вероника Чикконе , Мадонна деген атпен кең танымал; 16 тамыз 1958, Бэй-Сити, Мичиган, АҚШ) — америкалық әнші, ән авторы, продюсер, биші, актриса, режиссёр, сценарист, балалар жазушысы, «Поп-патшайым» ретінде танымал. Ол әлем бойынша 250 миллионнан астам альбом, сингл көшірмесін сатып, әйелдер арасында ең көп музыкалды көшірме сатқан әртіс болып табылады. Көбінесе Мадонна индустрияны индустрия, жұрт үшін «ашық» киімдерімен, феминистік, ЛГБТК+, сексуалды эмансипация, дін, саяси, әлеуметтік мәселелерді қозғай отыра, сыншылардың және жұрттың дауына да, қолдауына бөленді. XX ғасырмен, XXI ғасыр поп-айконик жұлдызы ретінде ол ең құжатталған тұлғалардың ретінде қалды. Дереккөздер
Араш Лабаф

Араш Лабаф (парсы آرش لباف‎, әзірб. Arəş Ləbaf Zadə, швед. Arash Labaf; 23 сәуір 1977 ж., Тегеран, Иран) — иран әншісі, биші, әртіс, продюсер. Кезінде ата-анасымен бірге Еуропаға қоныс аударған. Үнді және швед фильмдеріне саундтрек жазған. 2004 жылы Boro Boro әні хитке айналған. Біраз әншілермен бірігіп әндер орындаған. 2005 жылы шыққан «Donya» әнімен Араш елге кең танылды. 2011 жылы басты рөлдерді Араш және голливуд актрисасы Моника Беллуччи сомдаған «Rhino Season» фильмінің түсірілісі аяқталды. Дереккөздер
Кэти Перри

Кэти Перри (шын аты Кэтрин Элизабет Хадсон ; 25 қазан 1984 ж.) — америка әншісі, композитор. Санта Барбара қаласында, пасторлар отбасында дүниеге келген. 2007 жылы шыққан «Ur So Gay», 2008 жылы «I Kissed a Girl» дүниежүзілік хитімен танылып кеткен. 2010 жылы Рассел Брэндпен тұрмыс құрған. Әртүрлі номинациядағы сыйлықтар иегері. Кейінірек "Hot N Cold" әні шыққанан кейін одан да танымалырақ болды. 2010 жылы "Teenage Dream" атты альбомы шықты. Оның ішіндегі ең атақты синглдар: California Gurls және E.T. әндері. Кэти Перри әлемдегі бір альбомынан шыққан 5 әнінің барлығы да АҚШ-тың атақты Billboard чартында 1 орын алып жүрген алғашқы әйел әнші болып саналады. Дискографиясы * Katy Hudson (2001) * One of the Boys (2008) * Teenage Dream (2010) * Prism (2013) * Witness (2017) * Smile (2020) * 143 (2024) Дереккөздер
Аврил Лавин

Аврил Рамона Лавин (; 27 қыркүйек 1984 ж.) – канада әншісі, автор – орындаушы, дизайнер, актриса. 2002 жылы шыққан «Let Go» альбомы 16 млн данамен таралған. Музыкадан басқа ол дизайнерлік және кинематографиялық жұмыспен де айналысады. Бірнеше киножобаларға түскен. 2008 жылы «Abbey Dawn» деген атпен киім үлгілерін, ал 2009-2011 жылдары «Black Star», «Forbidden Rose» және «Wild Rose» әтірлерін шығарады. Дискографиясы: «Under My Skin» (2004), «The Best Damn Thing» (2007), «Goodbye Lullaby» (2011). Дереккөздер
Хилари Дафф

Хилари Дафф (ағыл. Hilary Duff; 28 қыркүйек 1987, Хьюстон, Техас, АҚШ) – американ актрисасы, әнші. «Лиззи Магуайер» теледидарлық шоудан кейін атаққа ие болған. Осыдан кейін жалғасқан кинолардың бәрі кең танымал болған. Өзіне үлкен Хэйли деген әпкесі бар. Ол да актриса және әнші. Альбомдарының бәрі миллиондаған тираждармен таралған. Stuff By Hilary Duff деген киімдер үлгісін және Элизабет Арденмен бірігіп екі эксклюзивті парфюм шығарған. 2010 жылдың 23 ақпанында Майк Комриге тұрмысқа шыққан. Альбомдары: «Santa Clause Lane» (2002), «Metamorphosis» (2003), «Hilary Duff» (2004), «Most Wanted» (2005), «4Ever» (2006), «Dignity» (2007), «Best of Hilary Duff» (2008). Дереккөздер
Линь Юйтан

Линь Юйтан (Қытайша: 林語堂; 1895 ж. 10 қазан – 1976 ж. 26 наурыз) – қытай жазушысы, философ, ғалым. 1895 жылы 10-қазанда Пинхэ уезінің (Ұлы Цин мемлекетінің Фуцзянь провинциясындағы Чжанчжоу маңы) Баньцзай қаласындағы христиан уағыздаушысының жанұясында туған. 1912 жылы Шанхайдағы әулие Иоанн университетіне түскен. 1916 жылы оқуын тәмамдаған соң Бейжіңдегі Цинхуа университетіне мұғалім болып орналасады. 1919 жылы АҚШ-қа барып, Гарвардта әдебиетті зерттей бастайды. 1922 жылы өнер магистрі дәрежесін алады. Сол жылы Германияға кетіп, Йен университетінде бір семестр оқыған. Содан кейін Лейпциг университетіне түсіп, қытай фонологиясы бойынша диссертация жазумен айналысады. 1923 жылы лингвистика бойынша философия докторы болады. Қытайға қайта оралғаннан кейін Бейжің университетінде ағылшын әдебиетінің профессоры болып қызмет атқарады, сонымен қатар Бейжің педогогикалық университетінде дәріс оқиды. 1975 жылы Халықаралық ПЕН-клубқа вице-президент болып сайланады. Сол жылы «Бейжіңдегі мезет» кітабы үшін Нобель сыйлығы беріледі. 1976 жылы 26 наурызда Гонконгта қайтыс болады. Сәуірде оның мәйіті Тайванға әкелініп, Тайбэйде жерленеді. Дереккөздер
Вэнь Идо

Вэнь Идо - қытай ақыны, әдебиеттанушы, публицист. Туған кездегі есімі – Вэнь Цзяхуа. Оның «Шицзин» және «Чу цы» (Чу шумақтары) мәтінімен жұмысы қытай текстологиясына маңызды үлес қосқан. 1899 жылы 2 қарашада Хубэй провинциясының Сишуе жерінде помещик отбасында дүниеге келген. Мақалалары 1916 жылы басылып шыға бастады. Цинхуа университетін тәмамдаған. Өлең жинақтары – «Қызыл шам» және «Өлі су». Дереккөздер
Мәтжан би (кітап)

Мәтжан би (кітап) – көпшілік оқырманға арналған кітап. Авторы – Өмірбай Малаев. 2003 жылы Алматы қаласындағы «Үш қиян» баспасынан шыққан. Өз дәуірінде әділдігімен, кісілік парасатымен ел жадында қалған тұлғалардың бірі – Мәтжан бидің ағайын арасындағы бітімгерлік, ел арасындағы қайраткерлік іс-әрекетін әйгілейтін шешендік сөздері осы кітапта берілген. Бидің әртүрлі жағдайларға орай айтқан қысқа қайырым сөздерінің тәрбиелік мәні үлкен. Дереккөздер
Ел болам десең, бесігіңді түзе (кітап)

Ел болам десең, бесігіңді түзе (кітап) – ниеті ізгі, діні берік жалпы оқырманға арналған кітап. Құрастырған: Сәбит Ибадуллаев. 2008 жылы Алматы қаласындағы «Ғибрат» баспа үйінен шыққан. Имандылық тәрбиесі – адамзатты асқақ мәртебеге көтеретін негіз. Бұл кітапта қазақ халқының салт-санасымен біте қайнасқан мұсылмандық тәрбиенің берекелі бастаулары, имани тәрбиенің баспалдақтары туралы сөз болады. Дереккөздер
Қытай тіліндегі есім сөздер (кітап)

Қытай тіліндегі есім сөздер (кітап) – қытай тілін оқып үйренушілерге, студенттерге арналған оқу құралы. Авторы: Мәди Нурсаидов. 2010 жылы Алматы қаласындағы «Қазақ университеті» баспаханасынан шыққан. Бұл оқу құралында қытай тілінің негізгі сөз таптары (зат есім, етістік, сын есім, есімдік, сан есім, мөлшер сөз) қаралған. Қосымша ретінде қытай тіліндегі өлшем бірліктері (көлем, салмақ, ұзындық, т.б.) берілген. Дереккөздер